ก.แรงงาน แจ้งเตือนอย่าหลงเชื่อนายหน้าเถื่อน หลอกทำงานนวดที่กาตาร์
กรมจัดหางาน กระทรวงแรงงาน แจ้งเตือน ปชช.อย่าหลงเชื่อ นายหน้าเถื่อน ชวนทำงานนวดที่ประเทศกาตาร์ผ่านเฟซบุ๊ก เพระเสี่ยงกับการโดนหลอกหลวง หากต้องการไปทำงานขอให้ตรวจสอบข้อมูล หรือโทรสายด่วน 1694,เมื่อวันที่ 27 ก.พ.60 นายวรานนท์ ปีติวรรณ รองปลัดกระทรวงแรงงาน รักษาราชการแทนอธิบดีกรมการจัดหางาน เปิดเผยว่า สถานเอกอัครราชทูตไทย ณ กรุงโดฮา ประเทศกาตาร์ แจ้งว่า ขณะนี้มีประกาศรับสมัครงานผ่านทางเฟซบุ๊ก อ้างชื่อว่า ชัยชาญ โดยโฆษณาชวนเชื่อให้เข้าไปทำงานตำแหน่งพนักงานนวดที่ประเทศกาตาร์ โดยใช้วีซ่าประเภทท่องเที่ยว ซึ่งไม่ตรงกับวัตถุประสงค์ของการเดินทางเข้ามาในกาตาร์ และขัดกับกฎหมายท้องถิ่น โดยมีการลงข้อความ รูปภาพและบัตรโดยสารเครื่องบินของคนไทยคนหนึ่ง ที่กำลังจะเดินทางไปประเทศกาตาร์ พร้อมทั้งให้หมายเลขติดต่อหากสนใจจะสมัครไปทำงาน คนหางานบางรายได้รับวีซ่าประเภททำงาน (Work – Yearly Resident) แต่เข้าไปทำงานโดยไม่มีสัญญาจ้างงานที่ผ่านการรับรองจากหน่วยงานราชการของไทยและกาตาร์ อีกทั้งบางรายนายจ้างยังไม่ดำเนินการเปลี่ยนเป็นวีซ่าทำงานให้ หรือไม่ขอรับบัตรประจำตัวผู้อยู่อาศัยในกาตาร์ (Resident Permit - RP) ให้ และยังมีการให้บริการทางเพศแอบแฝงด้วย,นายวรานนท์ กล่าวว่า ประเทศกาตาร์มีกฎหมายควบคุมการเดินทางออกนอกประเทศของคนต่างชาติที่เข้าไปทำงานเป็นลูกจ้าง ทำให้ไม่สามารถเดินทางออกนอกประเทศกาตาร์ได้ หากไม่ได้รับความยินยอมจากนายจ้าง จึงส่งผลให้คนไทยหลายรายประสบปัญหาในการเดินทางออกนอกประเทศ จนต้องขอความช่วยเหลือจากหน่วยงานของรัฐ ปัญหาส่วนใหญ่ที่พบจะอยู่ในกลุ่มพนักงานนวดในร้านนวดชาย ที่ต้องจ้างพนักงานเพศชายเท่านั้น เนื่องจากกาตาร์แบ่งร้านนวดสำหรับผู้ชายและผู้หญิง โดยพนักงานนวดและลูกค้าจะต้องเป็นเพศเดียวกัน ซึ่งการกระทำดังกล่าวจะเข้าข่ายการลักลอบส่งคนไปทำงานโดยผิดกฎหมาย และอาจมีการกระทำเป็นขบวนการทั้งในประเทศและต่างประเทศ,ดังนั้นจึงขอย้ำเตือนคนหางานว่าอย่าหลงเชื่อบุคคลที่ชักชวนให้ไปทำงาน เพราะอาจต้องเสียเงินฟรีและยังมีความเสี่ยงในการทำงาน รวมทั้งไม่ได้รับความเป็นธรรมหรือการดูแลที่เหมาะสม หากประสงค์จะไปทำงานต่างประเทศขอให้ตรวจสอบข้อมูล หรือแจ้งเรื่องร้องทุกข์แจ้งเบาะแสการหลอกลวงคนหางานได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ หรือกองทะเบียนจัดหางานกลางและคุ้มครองคนหางาน กรมการจัดหางาน หรือโทรสายด่วนกรมการจัดหางาน 1694 นายวรานนท์ กล่าว.
กรมจัดหางาน กระทรวงแรงงาน แจ้งเตือน ปชช.อย่าหลงเชื่อ นายหน้าเถื่อน ชวนทำงานนวดที่ประเทศกาตาร์ผ่านเฟซบุ๊ก เพราะเสี่ยงกับการโดนหลอกหลวง หากต้องการไปทำงานขอให้ตรวจสอบข้อมูล หรือโทรสายด่วน 1694
นายหน้าเถื่อน,เฟซบุ๊กชัยชาญ,กรมการจัดหางาน,นวดที่กาตาร์